Mirinda sinjoro Vulpo

Fantastic Mr. Fox  estas animacia filmo el 2009, bazita sur infanlibro de Roald Dahl, reĝisorita de Wes Anderson, produktorita de Regency Enterprises kaj Indian Paintbrush, kaj distribuita de 20th Century Fox. Ĝi estis publikigita en Usono la 13-an de novembro 2009. En Brazilo, la premiero okazis la 4-an de decembro 2009.

 Sinoptiko 
La S-ro Vulpo (George Clooney), la S-ino Vulpo (Meryl Streep) kaj ilia filo Ash (Jason Schwartzman) ekloĝas en arbo, situanta sur monteto. Tie ili havas najbarojn kiel la Kuniklo (Mario Batali), la Melandro (Bill Murray) kaj la Mustelo (Wes Anderson), inter aliaj bestoj, ĉiuj kun siaj respektivaj familioj. La S-ro Vulpo promesis al sia edzino, ke li ĉesos ŝteli kokinojn, ĉar ŝi estis graveda. Ekde tiam, li komencis respektindan karieron kiel gazeta kolumnisto. Tamen, la proksimeco de la nova hejmo al la bienoj de Boggis (Brian Cox), Bunce (Hugo Guinness) kaj Bean (Michael Gambon) tentas lin sekrete reiri al sia malnova vivo. Baldaŭ la tri farmistoj kuniĝas por kapti lin.

 Rolantaro 
 George Clooney: kiel S-ro Vulpo  
 Meryl Streep: kiel S-ino Vulpo  
 Jason Schwartzman: kiel Ash  
 Bill Murray: kiel Melandro  
 Owen Wilson: kiel Teknikisto Skip  
 Willem Dafoe: kiel Rato  
 Wally Wolodarsky: kiel Kylie  
 Eric Anderson: kiel Kristofferson  
 Juman Malouf: kiel Agnes  
 Robin Hurlstone: kiel Walt Boggis  
 Hugo Guinness: kiel Nate Bunce  
 Michael Gambon: kiel Franklin Bean  
 Jarvis Cocker: kiel Petey  
 Wes Anderson: kiel Mustelo  
 Adrien Brody: kiel Rickity  

 Produktado 
La aŭtorrajtoj de la filmo estis aĉetitaj de Joe Roth kaj la Revolution Studios en 2004. Komence, Wes Anderson (kiu malkaŝis esti ŝatanto de Roald Dahl)  kaj Henry Selick estus la reĝisoroj, tamen Selick forlasis la projekton por partopreni en la adaptado de Coraline. Li estis anstataŭigita de Noah Baumbach. Ankaŭ Revolution Studios forlasis la projekton.

La elekto de la rolantaro komenciĝis en septembro 2007, kaj la voĉregistradoj okazis ekster la studio. "Ni iris al arbaro, (...) al subtegmento, (...) kaj al stalo. Ni malsupreniris en la subteron. La registradoj fariĝis pli spontanaj pro tio." Fantastic Mr. Fox malfermis la 53-an eldonon de la Londona Filmfestivalo.  En theguardian.com 

Referencoj

Kategorio:Animaciaj filmoj